ddrg/super_eurlex huggingface dataset:
(3)

Európsky systém výmeny informácií o typových schváleniach (ETAES) je softvérová aplikácia prístupná cez internet a vyvinutá členskými štátmi s cieľom pomôcť schvaľovacím úradom EÚ pri praktickom vykonávaní požiadaviek na výmenu informácií stanovených v aktoch Únie poskytnutím centralizovaného komunikačného mechanizmu na uľahčenie cezhraničnej výmeny kópií osvedčenia o typovom schválení EÚ spolu s prílohami. Podobný systém, Database for the Exchange of Type Approval documentation and information system (Databáza na výmenu dokumentácie a informácií o typovom schvaľovaní), bol vytvorený pod záštitou Európskej hospodárskej komisie OSN. Preto je vhodné určiť systém ETAES ako spoločný zabezpečený elektronický systém výmeny informácií uvedený v článku 27 ods. 3 nariadenia (EÚ) 2018/858.
(7)

S cieľom umožniť lepšiu kontrolu by sa mali stanoviť určité obmedzenia a podmienky. Konkrétne ide o to, že na etikete kŕmnej doplnkovej látky by sa mal uviesť odporúčaný obsah. Pre prípady prekročenia uvedeného obsahu by sa na etikete premixov mali uvádzať určité informácie.
(9)

Na zabezpečenie jednotných podmienok vykonávania tohto nariadenia by sa vykonávacie právomoci mali preniesť na Komisiu, aby mohla v prípade narušenia obchodu dočasne zrušiť pozastavenie ciel. Uvedené právomoci by sa mali vykonávať v súlade s nariadením Európskeho parlamentu a Rady (EÚ) č. 182/2011 (3). Konečné rozhodnutie o tom, či by sa v pozastavení malo pokračovať alebo by sa malo definitívne zrušiť, by však mala prijať Rada v súlade s článkom 349 zmluvy v lehote, počas ktorej je pozastavenie dočasne zrušené Komisiou.
(6)

Vo všeobecnosti platí, že poľnohospodárom, ktorí požiadali o pomoc vo forme priamych platieb na jeden kalendárny rok (N), sa pomoc vyplatí v pevne stanovenej lehote spadajúcej do rozpočtového roka (N + 1). Členské štáty však môžu vyplatiť platby poľnohospodárom s omeškaním po uplynutí uvedenej lehoty splatnosti v rámci určitých medzí. Takéto omeškané platby sa môžu uskutočniť v nasledujúcom rozpočtovom roku. Ak sa v prípade daného kalendárneho roka uplatňuje finančná disciplína, úroveň úpravy by sa nemala uplatňovať na platby, v súvislosti s ktorými sa žiadosti o pomoc predložili v iných kalendárnych rokoch, než je kalendárny rok, v ktorom sa uplatňuje finančná disciplína. S cieľom zaistiť rovnaké zaobchádzanie so všetkými poľnohospodármi je preto vhodné stanoviť, že úroveň úpravy sa má uplatňovať len na platby, v súvislosti s ktorými sa žiadosti o pomoc predložili v kalendárnom roku, v ktorom sa uplatňuje finančná disciplína, a to bez ohľadu na to, kedy sa platba poľnohospodárom vyplatí.
(3)

Žiadosť sa týka povolenia L-glutamínu produkovaného baktériou Corynebacterium glutamicum NITE BP-02524 ako kŕmnej doplnkovej látky pre všetky druhy zvierat, ktorá sa má zaradiť do kategórie doplnkových látok „výživné doplnkové látky“ a do funkčnej skupiny „aminokyseliny, ich soli a analógy“, ako aj do kategórie doplnkových látok „senzorické doplnkové látky“ a do funkčnej skupiny „aromatické zlúčeniny“.
(4)

Európsky úrad pre bezpečnosť potravín (ďalej len „úrad“) v stanovisku z 19. marca 2020 (2) skonštatoval, že monohydrochlorid L-lyzínu produkovaný baktériou Corynebacterium glutamicum DSM 32932 nemá za navrhovaných podmienok používania negatívny účinok na zdravie zvierat, bezpečnosť spotrebiteľov ani životné prostredie. Úrad uviedol riziko pre používateľov, keďže látka by sa mala považovať za dráždivú pre oči. Komisia sa preto domnieva, že by sa mali prijať primerané ochranné opatrenia s cieľom zabrániť negatívnym účinkom na zdravie ľudí, najmä pokiaľ ide o používateľov doplnkovej látky. Úrad vo svojom stanovisku z 1. júla 2020 (3) dospel k záveru, že síran L-lyzínu produkovaný baktériou Corynebacterium glutamicum KFCC 11043 nemá za navrhovaných podmienok použitia nežiaduci účinok na zdravie zvierat, zdravie ľudí ani životné prostredie. Úrad takisto dospel k záveru, že obe doplnkové látky sú účinnými zdrojmi aminokyseliny L-lyzín pre všetky druhy zvierat, a ak majú byť doplnkové látky rovnako účinné v prípade prežúvavcov, ako aj neprežúvavcov, mali by byť chránené pred rozkladom v bachore. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správy o metóde analýzy kŕmnej doplnkovej látky v krmive predložené referenčným laboratóriom zriadeným nariadením (ES) č. 1831/2003.
(4)

Európsky úrad pre bezpečnosť potravín (ďalej len „úrad“) v stanovisku z 18. marca 2020 (2) skonštatoval, že L-valín produkovaný baktériou Escherichia coli KCCM 80159 nemá za navrhovaných podmienok používania negatívny účinok na zdravie zvierat, zdravie ľudí ani životné prostredie, ak sa do výživy dopĺňa vo vhodnom množstve. Úrad okrem toho skonštatoval, že doplnková látka sa považuje za efektívny zdroj esenciálnej aminokyseliny L-valín vo výžive zvierat a že na to, aby bola účinná pri prežúvavcoch, by doplnková látka mala byť chránená pred rozkladom v bachore. Úrad nepovažuje za potrebné stanoviť osobitné požiadavky na monitorovanie po umiestnení na trh. Zároveň overil správy o metóde analýzy kŕmnej doplnkovej látky v krmive predložené referenčným laboratóriom zriadeným nariadením (ES) č. 1831/2003.
(7)

V súlade s článkom 12 ods. 2 úvodnou vetou nariadenia (EÚ, Euratom) 2018/1046 sa neviazané rozpočtové prostriedky môžu preniesť iba do nasledujúceho rozpočtového roka. Je preto vhodné, aby Komisia určila dátumy oprávnenosti výdavkov členských štátov v súvislosti s predmetnou úhradou v súlade s článkom 26 ods. 5 nariadenia (EÚ) č. 1306/2013, a to so zreteľom na poľnohospodársky rozpočtový rok vymedzený v článku 39 uvedeného nariadenia.
4

Biocídnym výrobkom sa autorizácie udeľujú v prípade dodržania týchto podmienok: a) Pri hodnotení výrobku sa musí osobitná pozornosť venovať expozíciám, rizikám a účinnosti, a to v súvislosti s každým použitím, na ktoré sa vzťahuje žiadosť o autorizáciu, no ktoré nebolo predmetom hodnotenia danej účinnej látky na úrovni Únie. b) Výrobky obsahujúce reakčnú zmes kyseliny peroxyoctovej a kyseliny peroxyoktánovej sa nesmú zaradiť k materiálom a predmetom určeným na styk s potravinami v zmysle článku 1 ods. 1 nariadenia Európskeho parlamentu a Rady (ES) č. 1935/2004 (2), s výnimkou prípadov, keď Komisia stanovila osobitné limity na migráciu reakčnej zmesi kyseliny peroxyoctovej a kyseliny peroxyoktánovej do potravín alebo v súlade s uvedeným nariadením stanovila, že takéto obmedzenia nie sú potrebné. c) Vzhľadom na riziká zistené v prípade hodnotených použití sa pri hodnotení výrobku musí osobitná pozornosť venovať profesionálnym používateľom.
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Rucola della Piana del Sele“ by sa mal zapísať do registra,
(9)

Keďže formaldehyd by sa mal schváliť podľa podmienok smernice 98/8/ES, vzhľadom na uvedenú vlastnosť a v súlade s najnovšou praxou zavedenou podľa uvedenej smernice by obdobie schválenia malo byť podstatne kratšie ako 10 rokov. Keďže na formaldehyd sa od 14. mája 2000 vzťahuje aj prechodné obdobie stanovené v článku 89 nariadenia (EÚ) č. 528/2012 a od 29. júla 2013 je táto látka predmetom partnerského preskúmania, ako aj s cieľom čo najskôr preskúmať na úrovni Únie, či v prípade formaldehydu môžu byť splnené podmienky článku 5 ods. 2 nariadenia (EÚ) č. 528/2012 v súvislosti s možným obnovením schválenia, malo by byť obdobie platnosti schválenia tri roky.
(340)

Po prvé, s cieľom posúdiť pravdepodobnú úroveň ceny DA ruských vyvážajúcich výrobcov pri jeho vývoze do Únie bez opatrení Komisia odhadla potenciálnu úroveň cenového podhodnotenia pri neexistencii opatrení pomocou skutočných cien vývozu do tretích krajín spolupracujúcich vyvážajúcich výrobcov (odôvodnenie 294). Dôvodom záveru, že ruskí vyvážajúci výrobcovia pravdepodobne presmerujú svoj vývoz na trh Únie, bola skutočnosť, že prevládajúce ceny DA v Únii sú vyššie ako ruské vývozné ceny na trhoch tretích krajín, čo vytvára hospodársku motiváciu. V tomto prešetrovaní sa zistilo, že cena zo závodu v Únii bola približne na úrovni 219 EUR/t (odôvodnenie 200), pričom je výrazne vyššia ako priemerná vývozná cena zo závodu, pokiaľ ide o vývoz do tretích krajín troch vyvážajúcich výrobcov zaradených do vzorky, na úrovni 133 EUR/t (odôvodnenie 81). Na základe toho sú ruskí vyvážajúci výrobcovia hospodársky motivovaní, aby namiesto trhov tretích krajín predávali do Únie, a to predovšetkým vzhľadom na skutočnosť, že podľa vyplnených dotazníkov ruských vyvážajúcich výrobcov zaradených do vzorky títo výrobcovia už pokrývajú náklady na predaj do Únie a dosahujú zisky aj pri predaji podliehajúcom existujúcim antidumpingovým opatreniam. Z toho vyplýva, že pri predaji do Únie za ešte vyššiu cenu by dosahovali ešte vyššie zisky.
(3)

Prešetrovaným výrobkom sú monoalkylestery mastných kyselín a/alebo parafínových plynových olejov získaných syntézou a/alebo hydrogenizáciou, nefosílneho pôvodu, bežne známe ako „bionafta“, v čistom stave alebo v podobe zmesi s obsahom viac ako 20 hmotnostných % monoalkylesterov mastných kyselín a/alebo parafínových plynových olejov získaných syntézou a/alebo hydrogenizáciou, nefosílneho pôvodu, odosielané z Kanady bez ohľadu na to, či majú alebo nemajú deklarovaný pôvod v Kanade, v súčasnosti patriace pod číselné znaky KN ex 1516 20 98 (kód TARIC 1516209821), ex 1518 00 91 (kód TARIC 1518009121), ex 1518 00 99 (kód TARIC 1518009921), ex 2710 19 43 (kód TARIC 2710194321), ex 2710 19 46 (kód TARIC 2710194621), ex 2710 19 47 (kód TARIC 2710194721), ex 2710 20 11 (kód TARIC 2710201121), ex 2710 20 16 (kód TARIC 2710201621), ex 3824 99 92 (kód TARIC 3824999210), ex 3826 00 10 (kódy TARIC 3826001020, 3826001050, 3826001089) a ex 3826 00 90 (kód TARIC 3826009011).
Solené a sušené polené rajčiaky, vhodné na bezprostrednú konzumáciu. Obsah soli je v rozsahu 10,65 až 17,35 hmotnostného %. Podľa rôznej úrovne obsahu soli sa výrobok delí do jednotlivých kvalitatívnych kategórií, ktoré sú určené na rôzne použitia. Výrobný proces zahŕňa krájanie čerstvých rajčiakov, solenie a následné vystavenie na slnku pre usušenie. Hlavným účelom solenia je ochutenie a vytvorenie rôznych kvalitatívnych kategórií. Vedľajším účinkom solenia je urýchlenie sušenia a konzervácia výrobku. Výrobok je balený do vákuových balení v rôznych veľkostiach, ktoré sú v kartónových škatuliach, skladovaný pri teplote do 5 °C.

2002 10 90
(2)

Mal by slúžiť ako podpora pre príslušné orgány členských štátov a agentúru pri ich posudzovaní udalostí a jeho hlavným účelom by mala byť harmonizovaná identifikácia a klasifikácia úrovne rizika, ktoré predstavuje každá udalosť pre bezpečnosť letectva. Jeho účelom by nemala byť identifikácia následku udalosti.
(51)

Členské štáty požiadali o pokračovanie týchto výnimiek a o udelenie výnimky pre čertovité ulovené s použitím pelagických vlečných sietí. Členské štáty poskytli podrobnú ekonomickú analýzu neprimeraných nákladov na nechcené úlovky, ktorú výbor STECF zhodnotil (40). Výbor STECF dospel k záveru, že hoci je štúdia podrobná a rozsiahla, nemohol v rámci písomného postupu v plnej miere zhodnotiť jej metodiku. Vzhľadom na informácie, ktoré poskytli členské štáty, a na to, že výbor STECF nemohol posúdiť metodiku štúdie, uvedené výnimky by sa mali zahrnúť do tohto nariadenia. Členské štáty by mali čo najskôr, najneskôr však do 1. mája každého roka, predložiť ďalšie údaje na podporu tejto výnimky.
(28)

Do delegovaného nariadenia (EÚ) č. 1395/2014 bola zahrnutá výnimka de minimis pre makrelu atlantickú, stavridy, sleďa atlantického a tresku merlang, ulovené plavidlami s celkovou dĺžkou do 25 metrov s použitím pelagických vlečných sietí v podoblastiach ICES 4b a 4c južne od 54° severnej zemepisnej šírky. Členské štáty požiadali o pokračovanie výnimky a poskytli nové dôkazy. Výbor STECF dospel k záveru (27), že je rozumné predpokladať, že dosiahnutie ďalších zlepšení selektívnosti by bolo zložité a že náklady na triedenie úlovkov by boli vysoké vzhľadom na charakter príslušného rybolovu. Výbor STECF však skonštatoval, že poskytnuté nové informácie sú obmedzené a že členské štáty by mali poskytnúť ďalšie kvantitatívne dôkazy na podporu výnimky de minimis. Výnimka by sa preto mala udeliť na dva roky. Členské štáty by mali predložiť dodatočné informácie výboru STECF na posúdenie najneskôr do 1. mája 2022.
(3)

Komisia preskúmala námietku Nemecka a uznala ju za prípustnú. Slovo „Mozzarella“, ktoré je súčasťou názvu „Mozzarella di Gioia del Colle“, je zhodné s názvom, ktorý sa v Nemecku používa pre druh syra vyrábaného a uvádzaného na trh v Nemecku v komerčnom rozsahu. V námietke sa tvrdí, že názov „Mozzarella di Gioia del Colle“ nemožno zapísať ako chránené označenie pôvodu podľa nariadenia (EÚ) č. 1151/2012, pretože nespĺňa požiadavky uvedeného nariadenia, keďže názov „Mozzarella“ sa považuje za druhový, a teda nie je oprávnený na zápis. V námietke je uvedené, že žiadosť o registráciu „Mozzarella di Gioia del Colle“ nespĺňa podmienku uvedenú v článku 5 a článku 7 ods. 1 nariadenia (EÚ) č. 1151/2012, pretože ani kvalita, ani vlastnosti syra v podstatnej miere ani výlučne nezávisia od osobitného zemepisného prostredia s jemu vlastnými prírodnými a ľudskými faktormi. V námietke sa takisto tvrdí, že zápisom navrhovaného názvu „Mozzarella di Gioia del Colle“ do registra by sa ohrozila existencia totožného názvu („Mozzarella“) a existencia výrobkov, ktoré boli legálne na nemeckom trhu počas najmenej piatich rokov pred dátumom uverejnenia žiadosti o zápis názvu „Mozzarella di Gioia del Colle“ do registra. Okrem toho sa v námietke uvádza, že táto žiadosť o zápis do registra je v rozpore so zápisom názvu „Mozzarella“ ako zaručenej tradičnej špeciality bez výhrady názvu [nariadenie (ES) č. 2527/98].
(10)

Portugalsko v roku 2019 prekročilo svoju kvótu na lov tuniaka dlhoplutvého v Atlantickom oceáne severne od 5° s. z. š. (ALB/AN05N). Portugalsko požiadalo 14. júla 2020 o rozdelenie odpočítania kvóty na obdobie dvoch rokov. Podľa bodu 3 písm. c) usmernení sa môže akceptovať rozdelenie odpočítania kvóty na dva alebo viac rokov, ak je to stanovené v osobitných medzinárodných pravidlách (ako sú pravidlá regionálnych organizácií pre riadenie rybárstva) týkajúcich sa vyrovnaní za dotknutú populáciu. Vzhľadom na informácie, ktoré poskytlo Portugalsko, a keďže v odseku 7 dodatočného odporúčania ICCAT 16-06 o viacročnom programe ochrany a riadenia severoatlantickej populácie tuniaka dlhoplutvého (11) sa stanovuje, že akékoľvek prekročenie ročnej kvóty/obmedzenia výlovu zmluvnej strany na rok 2019 sa odpočíta od príslušnej kvóty/obmedzenia výlovu počas roka 2021 alebo pred ním, malo by sa akceptovať rovnomerné rozloženie odpočítania kvóty na dva roky vrátane príslušných uplatniteľných koeficientov násobenia. Odpočítanie z kvóty na rok 2020 stanovenej vo vykonávacom nariadení (EÚ) 2020/1247 by sa preto malo upraviť.
3.

v prípade eradikačných programov zameraných na infekciu komplexom MTBC podľa pásma alebo regiónu, ak je do územnej pôsobnosti programu zahrnutý viac ako jeden región: a) počet zariadení, v ktorých sa drží hovädzí dobytok, okrem zariadení, na ktoré sa vzťahuje výnimka v súlade s článkom 19 delegovaného nariadenia (EÚ) 2020/689, a počet kusov hovädzieho dobytka držaných v týchto zariadeniach k 31. decembru; b) počet zariadení, v ktorých sa drží hovädzí dobytok, so štatútom bez výskytu infekcie komplexom MTBC vrátane zariadení s pozastaveným štatútom bez výskytu choroby a počet kusov hovädzieho dobytka držaných v týchto zariadeniach k 31. decembru; c) počet zariadení, v ktorých sa drží hovädzí dobytok testovaný počas roka na účely udelenia alebo udržania štatútu, a počet kusov testovaného hovädzieho dobytka za každý z týchto režimov testovania podľa časti II kapitoly 1 oddielu 2 prílohy IV k delegovanému nariadeniu (EÚ) 2020/689: i) testovanie požadované každých 12 mesiacov; ii) testovanie požadované každých 24 mesiacov; iii) testovanie požadované každých 36 mesiacov; iv) testovanie požadované každých 48 mesiacov; d) počet zariadení s podozrením na základe testovania uvedeného v písmene c); e) počet kusov hovädzieho dobytka umiestneného do zariadenia uvedeného v písmene a); f) počet kusov hovädzieho dobytka testovaného v súvislosti s jeho umiestnením do zariadenia; g) počet zariadení s podozrením na základe testovania uvedeného v písmene f); h) počet zariadení s potvrdeným výskytom infekcie spomedzi zariadení uvedených v písmenách d) a g); i) počet kusov hovädzieho dobytka odoslaného na bitúnok zo zariadenia so štatútom bez výskytu infekcie komplexom MTBC; j) počet zabitých zvierat hovädzieho dobytka spomedzi zvierat uvedených v písmene i), u ktorých existuje podozrenie na lézie infekcie komplexom MTBC, ktoré boli vyšetrené; k) počet kusov hovädzieho dobytka, u ktorých sa potvrdil výskyt infekcie, spomedzi zvierat uvedených v písmene j); l) celkový počet zariadení s potvrdeným výskytom infekcie po zistení podozrenia na lézie na bitúnku; m) celkový počet zariadení s potvrdeným výskytom infekcie, ak sa líši od súčtu zariadení, o ktorých bola podaná správa podľa písmen h) a l); n) počet zariadení, na ktoré sa vzťahuje výnimka v súlade s článkom 19 delegovaného nariadenia (EÚ) 2020/689, a počet kusov hovädzieho dobytka držaných v týchto zariadeniach k 31. decembru;
(8)

Úrad takisto uviedol, že pri množstvách použitia, ktoré navrhol žiadateľ, by príjem novej potraviny v kombinácii s bežnou stravou s vysokým obsahom selénu mohol viesť k tomu, že celkový príjem selénu by prekročil prípustnú hornú úroveň príjmu selénu stanovenú Vedeckým výborom pre potraviny (7), a to vo všetkých cieľových skupinách obyvateľstva, okrem detí vo veku od 7 do 9 rokov.
(6)

Členské štáty by mali stanoviť pravidlá o sankciách uplatniteľných za porušenie ustanovení tohto nariadenia a mali by zabezpečiť ich uplatňovanie. Uvedené sankcie by mali byť účinné, primerané a odrádzajúce,
(6)

Vysvetlenie toho, ako sa v kľúčových prvkoch metodiky referenčnej hodnoty odzrkadľujú faktory ESG, by sa malo robiť v súhrnnej váženej priemernej hodnote a nemalo by sa uvádzať pre každú zložku referenčných hodnôt. Správcovia referenčných hodnôt by mali mať možnosť poskytnúť dodatočné informácie o ESG, ak je to relevantné a vhodné.
(7)

Mali by sa stanoviť pravidlá pre ďalšie situácie, ktoré by si mohli vyžadovať úpravy VFR. Takéto úpravy by mohli byť dôsledkom oneskoreného prijatia nových pravidiel alebo programov v rámci zdieľaného riadenia, dôsledkom opatrení, ktoré súvisia s riadnou správou hospodárskych záležitostí alebo opatrení prijatých podľa nariadenia Európskeho parlamentu a Rady o všeobecnom režime podmienenosti na ochranu rozpočtu Únie. Mali by sa stanoviť aj pravidlá týkajúce sa mechanizmu úprav špecifických pre program.
Článok 3

Pravidlá plnenia rozpočtu

3. Viazané rozpočtové prostriedky na pokrytie podpory programov Únie uvedených v článku 2 ods. 2 písm. a) a c) sa sprístupnia automaticky do výšky zodpovedajúcich súm uvedených v uvedených písmenách odo dňa nadobudnutia účinnosti rozhodnutia o vlastných zdrojoch, v ktorom sa stanovuje splnomocnenie uvedené v článku 2 ods. 1 tohto nariadenia.

4. Právne záväzky, na základe ktorých vznikajú výdavky na podporu uvedenú v článku 2 ods. 2 písm. a) a v náležitých prípadoch v článku 2 ods. 2 písm. c), prijme Komisia alebo jej výkonné agentúry do 31. decembra 2023. Právne záväzky vo výške aspoň 60 % sumy uvedenej v článku 2 ods. 2 písm. a) sa prijmú do 31. decembra 2022.

6. Rozpočtové záruky Únie do výšky, ktorá v súlade s príslušnou mierou tvorby rezerv stanovenou v príslušných základných aktoch zodpovedá tvorbe rezerv na rozpočtové záruky uvedené v článku 2 ods. 2 písm. c) v závislosti od rizikových profilov podporovaných operácií financovania a investičných operácií, sa poskytujú len na podporu operácií, ktoré protistrany schválili do 31. decembra 2023. Príslušné dohody o rozpočtových zárukách musia obsahovať ustanovenia vyžadujúce, aby finančné operácie zodpovedajúce aspoň 60 % sumy týchto rozpočtových záruk protistrany schválili do 31. decembra 2022. Ak sa tvorba rezerv na rozpočtové záruky používa v prípade nenávratnej podpory súvisiacej s finančnými a investičnými operáciami uvedenými v článku 2 ods. 2 písm. c), súvisiace právne záväzky sa prijmú Komisiou do 31. decembra 2023.
Obdĺžniková taška, ktorej hlavná časť pozostáva z tvarovaného silikónového elastoméru. Meria približne 16,5 cm na dĺžku, 10 cm na výšku a 2,5 cm na šírku. Z rovnakého materiálu má pripojené pútko na držanie a uzatvárací systém (zips). Výrobok s integrovanými časťami (pútko a zips) sa vyrába v jednom výrobnom kroku a nemá žiadne vnútorné vybavenie. Výrobok je určený na nosenie a ochranu rôznych malých predmetov. Pozri obrázky (*1).

3926 90 97
(2)

Vzhľadom na to, že Komisii nebola oznámená žiadna námietka v zmysle článku 51 nariadenia (EÚ) č. 1151/2012, názov „Haricot de Castelnaudary“ by sa mal zapísať do registra,
(2)

V článku 4 Protokolu o Írsku/Severnom Írsku pripojeného k dohode o vystúpení (ďalej len „protokol“) sa opätovne zdôrazňuje, že Severné Írsko je súčasťou colného územia Spojeného kráľovstva a že žiadne ustanovenia tohto protokolu nebránia Spojenému kráľovstvu v tom, aby zahrnulo Severné Írsko do územnej pôsobnosti svojich listín koncesií pripojených k Všeobecnej dohode o clách a obchode z roku 1994 (ďalej len „dohoda GATT z roku 1994“). Na účely uplatňovania preferenčných obchodných dojednaní preto tretie krajiny alebo skupiny tretích krajín, s ktorými má Únia takéto preferenčné obchodné dojednania, nemôžu považovať Severné Írsko za súčasť Únie. Predovšetkým na účely uplatňovania ustanovení o kumulácii by sa tovar s pôvodom alebo so spracovaním v Severnom Írsku nemal považovať za tovar s pôvodom alebo so spracovaním uskutočneným v Únii.
(5)

Článkom 169 nariadenia (EÚ) 2016/429 sa stanovujú pravidlá pre nahlasovanie premiestňovania produktov živočíšneho pôvodu zo suchozemských zvierat do iných členských štátov vopred a Komisia sa splnomocňuje prijímať delegované akty týkajúce sa požiadaviek na informácie pri takomto nahlasovaní vopred a na núdzové postupy pre nahlasovanie vopred v prípade výpadkov elektrickej energie a iných porúch systému Traces. V tomto nariadení by sa preto mali stanoviť informačné povinnosti prevádzkovateľov pri nahlasovaní vopred. V záujme harmonizácie informácií poskytovaných pri nahlasovaní vopred s cieľom zabezpečiť, aby príslušnému orgánu v mieste určenia boli doručené všetky potrebné údaje o zásielke, by sa v tomto nariadení mali stanoviť aj požiadavky na obsah nahlásenia vopred podľa jednotlivých situácií, keď sa to vyžaduje v súlade s nariadením (EÚ) 2016/429, a podmienky, ktoré by mali spĺňať produkty živočíšneho pôvodu, aby sa mohlo povoliť ich premiestnenie do iných členských štátov, ako aj podrobné informácie o núdzových postupoch pre takéto nahlasovanie.
(6)

Členské štáty, ktoré sa rozhodnú zaviesť schému indikátora inteligentnej pripravenosti, by mali mať možnosť vykonať skúšobnú fázu v súlade s podrobnosťami uvedenými v tomto nariadení. Pre túto skúšobnú fázu nie je potrebná žiadna legislatíva – iba ak by členský štát usúdil, že vzhľadom na svoje vnútroštátne pomery takúto legislatívu potrebuje. Počas tejto skúšobnej fázy by malo byť možné zhromaždiť spätnú väzbu s cieľom upraviť modality vykonávania schémy a pripraviť preskúmanie tohto nariadenia a delegovaného nariadenia (EÚ) 2020/2155.
(1)

Smernica 2010/31/EÚ, spolu so smernicou Európskeho parlamentu a Rady 2009/125/ES (2) a s nariadením Európskeho parlamentu a Rady (EÚ) 2017/1369 (3), je hlavným legislatívnym aktom, ktorý sa zaoberá energetickou efektívnosťou budov v kontexte cieľov energetickej efektívnosti do roku 2030. Smernica 2010/31/EÚ má dva vzájomne sa dopĺňajúce ciele, a to zrýchliť obnovu existujúcich budov do roku 2050 a podporiť modernizáciu všetkých budov prostredníctvom inteligentných technológií, ako sú napríklad technológie využívajúce umelú inteligenciu a cloudové služby, a jednoznačnejšieho prepojenia na čistú mobilitu.